अमेरिकाको आयोवा राज्यमा बसोबास गर्दै आउनु भएका ब्याबसायी रघुनाथ आचार्य र गायत्री आचार्यको प्रयास र प्रायोजकमा सनराईज बोर्डिङ्ग स्कुल भरतपुर चितवनमा साईबर अपराध र सुरक्षा सम्बन्धी तालिमको सुरुवात । — Cyber Headline
अमेरिकाको आयोवा राज्यमा बसोबास गर्दै आउनु भएका ब्याबसायी रघुनाथ आचार्य र गायत्री आचार्यको प्रयास र प्रायोजकमा सनराईज बोर्डिङ्ग स्कुल भरतपुर चितवनमा साईबर अपराध र सुरक्षा सम्बन्धी तालिमको सुरुवात ।
वशिङ्गटन डिसी, डिसेम्बर १७, २०१७ - अमेरिकाको आयोवा राज्यमा बसोबास गर्दै आउनु भएका ब्याबसायी रघुनाथ आचार्य र गायत्री आचार्यको प्रयास र प्रायोजकमा सनराईज बोर्डिङ्ग स्कुल भरतपुर चितवनमा साईबर अपराध र सुरक्षा सम्बन्धी तालिमको सुरुवात गरियो । ८ कक्षा देखि ११ कक्षा सम्मका बिद्यार्थीहरुलाई लक्षित गरि संञ्चालन गरिएको कार्यक्रमको पहिलो दिन कक्षा ११ मा अध्ययनरत २ सय बिधार्थीहरु सहभागि भएका थिए । चितवनको बच्छेउली घर भई हाल अमेरिकाको अयोवा राज्यमा आफ्नो पेशा ब्याबसाय गरेर बस्नु भएका रघुनाथ आचार्य अमेरिका जानु अघि सनराईज स्कुलमा अध्यापन गराउनुका साथै स्कुलको स्थापनाकाल देखि नै सकृय हुनुहुन्थ्यो ।
गत नोभेम्बरमा अमेरिकाको अयोवा राज्यमा पनि प्रस्तुत गरिएको साईबर अपराध र सुरक्षाको कार्यक्रमबाट प्रभाबित भई आचार्यले आफ्नै प्रायास र प्रायोजकमा साईबर सेक्युरिटी ईन्टरन्यासलद्वारा ८ देखि ११ सम्मका बिद्यार्थीहरुलाई कार्यक्रबाट प्रतक्ष्य लाभ पुगोस भन्ने उदेश्यको लगि कार्यक्रम संञ्चालन गर्न आर्थिक सहयोग प्रदान गर्नु भएको हो ।
कार्यक्रमको पहिलो दिनमा बिद्यार्थीहरु र शिक्षकहरु गरि करिब २५० जनाको सहभागिता रहेको उक्त कार्यक्रममा रघुनाथ आचार्यले अमेरिकाको अयोवा राज्यबाट बिद्यार्थीहरुलाई पठाउनु भएको शुभकामना संन्देशबाट सुरु गरिएको थियो । सन्देशमा आचार्यले अहिले इन्टरनेट, फोन, सामाजिक संञ्जालबाट नयाँ पिंडीहरु जानी नजानी प्रयोग गरेको कारण नकरात्मक प्रभाब पर्नुका साथै त्यसको सिकार भएको र तालिम पछि सहभागि बिद्यार्थीहरु प्रभाबित हुने कुरा बताउनु भएको थियो । सन्देशको भिडियो पछि स्कुलको तर्फबाट शिक्षक भुवन बन्दु अधिकारीले रघुनाथ आचार्यको बारेमा सहभागी बिद्यार्थीहरुलाई जानकारी दिनु भएको थियो ।
साईबर सेक्युरिटी ईन्टन्यासनलको तर्फबाट संस्थापक साईबर सेक्युरिटी बिज्ञ प्रोफेसर डा. रामहरि सुबेदी र साईबर सुरक्षा प्रशिक्षक पुजा गुरुङ्गले साईबर अपराध कसरी घटछ र रोकथामका बिषयहरुमा प्रयोगात्मक प्रशिक्षण दिनु भएको थियो । अन्तमा सहभागि बिद्यार्थीहरु र शिक्षकहरुले कार्यक्रमको बिषयमा आ-आफ्नो धारणा राखेका थिए ।
सन २०१५ देखि साईबर सेक्युरिटी ईन्टरन्यासनलले साईबर अपराध र सुरक्षा सम्बन्धी नेपालका २०० भन्दा बढि प्रशिक्षणहरु संञ्चालन गरि सकेको छ भने उक्त कार्यक्रमबाट करिब २५,००० (पच्चिस हजार) भन्दा बढि सहभागिहरु लाभान्वित भैसकेका छन । नेपालमा मात्र नभै क्यानडा र अमेरिकाको बिभिन्न राज्यहरुमा पनि यो कार्यक्रम संञ्चालन गरिएको छ ।
यस संस्थाका संस्थापक हाल अमेरिकाको भर्जिनिया निबासी प्रोफेसर डा. रामहरि सुबेदी हुनुहुन्छ । डा. सुबेदीले अबिकसित देशमा साईबर अपराध र सुरक्षाको बिषयमा अमेरिकाको बिश्वबिद्यालयबाट बिद्याबारिधी प्राप्त गर्नु भएको हो । डा. सुबेदी प्रबासमा बस्ने लोकप्रिय अनलाईन पत्रिका डिसीनेपाल डटकमको संस्थापक हुन हुनु हुन्छ । नेपाल प्रहरी केन्द्रिय अनुसन्धान ब्युरोले डा. सुबेदीलाई साईबर सुरक्षा सल्लाहकारको रुपमा नियुक्ती पनि गरेको छ । अमेरिकाको भर्जिनिया राज्यमा मुख्यालय रहेको यस संस्थाको नेपालमा काठमाण्डौं, चितवन, तनहुँ र झापा जिल्लामा उपसाखाहरु पनि रहेका छन ।